open-index/open-wikipedia-markdown huggingface dataset:
Wallander: Afrikkalainen

**Wallander: Afrikkalainen** on Wallander-elokuvasarjan viides elokuva. Tummaihoinen mies löydetään kuolleena junavaunusta. Hänet on ammuttu Ystadin rautatieasemalla. Tapausta selvittämään saapuu Ystadin poliisin avuksi rikostutkija Tukholmasta. Ystadilainen mies tunnustaa murhan, mutta tapaus onkin monimutkaisempi kuin miltä se aluksi näyttää.

## Roolit

## Aiheesta muualla
*
Seututie 428

**Seututie 428** on Mäntyharjun Toivolasta valtatie 5:n eritasoliittymästä Pertunmaan kirkonkylän kautta Joutsaan johtava seututie.
Toivolasta seututien 426 risteyksen välillä tieosuus on parannettu 90-luvun alussa. Tien nopeusrajoitus on pääosin 80 kilometriä tunnissa – ainoastaan Toivolan kylän kohdalla ja Lihavanpäässä nopeusrajoitus on 60 kilometriä tunnissa.

## Lähteet
Maailman ihanin tyttö (elokuva)

**Maailman ihanin tyttö** (engl. *Billy Rose's Jumbo*) on vuonna 1962 ensi-iltansa saanut musikaalielokuva, jonka pääosia näyttelevät Jimmy Durante, Doris Day, Martha Raye ja Stephen Boyd. Elokuvan ohjasi Charles Walters ja se sisältää Busby Berkeleyn koreografiaa. Elokuva oli ehdolla Oscar-palkintoon parhaasta sovitetusta sävellyksestä.

Elokuva sai nimensä broadway-esityksestä, johon elokuva perustuu. Kyseinen esitys sai ensi-iltansa 16. marraskuuta 1935 *[[New York Hippodrome]]* -teatterissa ja se jäi teatterin viimeiseksi musikaaliksi ennen sen sulkemista vuonna 1939. Billy Rose tuotti musikaalin ja vaati itsensä mainittavaksi elokuvan nimessä, jos sellainen ikinä tehtäisiin.

Sekä musikaali että elokuva sisältävät kappaleita Richard Rodgersilta ja Lorenz Hartilta. Elokuvakäsikirjoituksen laati Sidney Sheldon. 

## Näyttelijät

## Soundtrack
Columbia Records julkaisi elokuvan soundtrack-albumin *[[Billy Rose's Jumbo (albumi)|Billy Rose's Jumbo]]* vuonna 1962.
Billy Rose’s Jumbo (täsmennyssivu)

**Billy Rose's Jumbo** voi viitata:
* ''Jumbo'', Billy Rosen tuottama musikaali
* Maailman ihanin tyttö (engl. *Billy Rose's Jumbo*), musikaaliin perustuva elokuva vuodelta 1962
* ''Billy Rose's Jumbo'', vuoden 1962 elokuvan soundtrack-albumi
Kristjan Sarv

**Kristjan Sarv** (s. 21. joulukuuta 1979 Tartto) on virolainen näyttelijä.

Hän opiskeli Viron musiikki- ja teatteriakatemiassa vuosina 2000–2004 (kandidaatin tutkinto).

## Roolit
### Elokuvat
* *[[Puhdistus (elokuva)|Puhdistus]]* - Pasa
* *[[Vuosaari (elokuva)|Vuosaari]]* - Painija
* *Arne Dahl: Misterioso* - Nikolai Mikojan
* *Rotilõks* - valokuvaajan assistentti
* *Punane elavhõbe* - Korba
* *Soovide puu* - mies poikasen puvussa
* *Tulnukas* - mies humalassa 
* *2pic/Tupik* - kuljettaja

### Televisio
* *Helena* - Raul
* * Ohtlik lend* - Justus
* *Kättemaksukontor* - Kaur Moks
* *[[Viro – Tuulten pieksämä maa]]* - liikemies Leo Solba
* *Kodu keset linna* - Raul (Lenka velipuoli)
* *IT-planeetta* - avaruusolio Kristjan

## Aiheesta muualla
*
Willem Doise

**Willem Doise** (20. heinäkuuta 1935 – 8. tammikuuta 2023) oli sveitsiläinen kokeellisen sosiaalipsykologian professori. Hän pidetään yhtenä nykysosiaalipsykologian merkittävimmistä henkilöistä.

Doise osoitti kollegoineen, miten merkittävästi sosiokognitiiviset ristiriidat vaikuttavat lapsen älylliseen  kehitykseen. Näin hän loi perustaa lapsen kehityksen sosiaalipsykologialle.

Hän on ollut Academia Europæan jäsen vuodesta 1992.

## Lähteet

## Aiheesta muualla
* Willem Dose cv Université de Genève 
* Willem Dose Biographical Notice Université de Genève
Min

**Min** voi tarkoittaa seuraavia:

* min, minuutin lyhenne
* min, matemaattisena merkintänä: minimi
* ministeri, min.
* Min, muinaisegyptiläinen hedelmällisyyden jumala
* Minjoki, joki Fujianin maakunnassa Kiinassa
* Min-kiina, Kaakkois-Kiinassa puhuttu kiinalaiskieli
* Min-kuningaskunta, valtio Kiinassa 909–945
* Minbei, sinotiibettiläinen kieli
* Min, henkilöitä:
** Min, *Myeongseong* (1851–1895), Korean kuningatar, kuningas Gojongin puoliso
** Anchee Min (s. 1957), kiinalainen maalaaja, valokuvaaja, kirjailija ja muusikko
** Choi Min-Ho (s. 1980), eteläkorealainen judoka
** Choi Min-sik (s. 1962), eteläkorealainen näyttelijä
** Gong Min-ji (s. 1994), eteläkorealainen rap-artisti, poplaulaja ja tanssija
** Grace Min (s. 1994), yhdysvaltalainen tennispelaaja
** Lee Kang-Min (s. 1980), eteläkorealainen yleisurheilija
** Lee Min Woo (s. 1979), eteläkorealainen laulaja
** Min Aung Hlaing (s. 1956), Myanmarin armeijan kenraali ja ylijohtaja
** Min Yoon-gi, *Suga* (s. 1993), eteläkorealainen rap-artisti ja tuottaja
** Pak Chol-Min (s. 1982), pohjoiskorealainen judoka
** Son Heung-Min (s. 1992), eteläkorealainen jalkapalloilija
Lehmann

**Lehmann** on muun muassa seuraavien henkilöiden sukunimi:

* Alfred Lehmann (1858–1921), tanskalainen psykologi
* Alisha Lehmann (s. 1999), sveitsiläinen jalkapalloilija
* Armin D. Lehmann (1928–2008), saksalais-yhdysvaltalainen kirjailija
* August Lehmann (1843–1893), saksalainen pikakirjoitusjärjestelmän kehittäjä
* Edvard Lehmann (1862–1930), tanskalainen uskonnonhistorioitija
* Gerta Lehmann (s. 1979), kreikkalainen kouluratsastaja
* Heinrich Lehmann-Willenbrock (1911–1986), saksalainen laivastoupseeri ja sukellusvenekomentaja
* Helma Lehmann (s. 1953), saksalainen soutaja ja maailmanmestari
* Herbert Lehmann (1878–1963), yhdysvaltalainen demokraattipoliitikko, kuvernööri ja senaattori
* Inge Lehmann (1888–1993), tanskalainen seismologi
* Jens Lehmann (s. 1969), saksalainen jalkapallomaalivahti
* Jørgen Lehmann (1898–1989), tanskalais-ruotsalainen lääkäri ja biokemisti
* Karl Lehmann (1936–2018), saksalainen kardinaali
* Liza Lehmann (1862–1918), brittiläinen sopraano ja säveltäjä
* Lotte Lehmann (1888–1976), saksalainen oopperalaulaja
* Michael Lehmann (s. 1957), yhdysvaltalainen elokuva- ja televisio-ohjaaja
* Orla Lehmann (1810–1870), tanskalainen poliitikko
* Rosamond Lehmann (1901–1990), brittiläinen kirjailija
* Stephan Lehmann (s. 1963), sveitsiläinen jalkapallomaalivahti
* Urs Lehmann (s. 1969), sveitsiläinen alppihiihtäjä, syöksylaskun maailmanmestari
* Walter Lehmann (1929–2017), sveitsiläinen telinevoimistelija ja maailmanmestari

## Nimen muita merkityksiä
* Lehmann-Peterson, yhdysvaltalainen limusiinikorivalmistaja

## Katso myös
* Lehman
Vesa Santavuori

**Vesa Santavuori** (4. huhtikuuta 1945 Helsinki – 14. huhtikuuta 2012 Helsinki) oli suomalainen toimittaja.

Santavuori aloitti toimittajanuransa Uudessa Suomessa, sen jälkeen hän oli BBC:n suomenkielisessä toimituksessa ja vuodesta 1979 Helsingin Sanomissa. Hän myös suomensi useita kirjoja.

Santavuoren isä oli sisällissotaan osallistunut everstiluutnantti ja kirjailija Martti Santavuori, jonka elämästä ja toiminnasta hän on kirjoittanut kirjan *Valkoinen suomalainen*. Hänellä oli tekeillä jatko isänsä kirjeenvaihdon perusteella ja aineistoa myös BBC:n suomenkielisen osaston historiaan.

## Teokset
**Valkoinen suomalainen*, Karisto, 1999. 

## Lähteet
Suomen Regions’ Cup

**Suomen Regions’ Cup** on Suomessa järjestettävä miesten jalkapallokilpailu. Vuosina 2012–2021 se oli tarkoitettu Suomen Palloliiton piirisarjoissa eli Kolmosessa ja sitä alempana pelaaville seuroille. Vuodeksi 2022 kilpailu uudistettiin siten, että siihen osallistuvat ainoastaan kahdeksan Suomen Cupissa parhaiten menestynyttä Kolmosessa ja Nelosessa pelaavaa seuraa. Tätä alemmilla sarjatasoilla pelaaville joukkueille perustettiin erillinen Regions’ Roots Cup.

Suomen Regions’ Cupin loppuottelu pelataan Suomen Cupin loppuottelun yhteydessä. Regions’ Cupin loppuottelu korvasi aiemman Suomen Cupin pikkufinaalin.

Parittomina vuosina cupin voittaja pääsee edustamaan Suomea seuraavan vuoden UEFA Regions’ Cupiin, joka pelataan joka toinen vuosi. Lisäksi turnauksessa on rahapalkinto.

## Mestarit
* 2012: Turun Pallokerho
* 2013: FC Kiisto
* 2014: Kaarinan Pojat
* 2015: SC KuFu-98
* 2016: FC Legirus Inter
* 2017: Kaarinan Pojat
* 2018: VJS
* 2019: Tikkurilan Palloseura
* 2020: keskeytettiin
* 2021: Tampere United
* 2022: SexyPöxyt
* 2023: FC Inter 2
* 2024: Kajaanin Palloilijat
* 2025: HIFK

## Lähteet
Gouré (departementti)

**Gouré** on departementti Nigerin Zinderin alueella. Sen pinta-ala on 95&nbsp;182 neliökilometriä. Asukkaita on 309&nbsp;000 henkeä (vuonna 2010, arvio).

Departementin hallinnollinen keskus on Gourén kaupunki. Sen lisäksi siihen kuuluvat Alakossin, Bounén, Gamoun, Guidiguirin, Kellén ja Teskerin maalaiskunnat.

## Lähteet
Sheridan

**Sheridan** voi tarkoittaa ainakin seuraavia:

;henkilöitä:
* Ann Sheridan (1915–1987), yhdysvaltalainen näyttelijä
* Dinah Sheridan (1920–2012), brittiläinen näyttelijä
* Frances Sheridan (1724–1766), irlantilainen romaani- ja näytelmäkirjailija
* Jim Sheridan (s. 1949), irlantilainen elokuvaohjaaja, käsikirjoittaja ja tuottaja
* Kailen Sheridan (s. 1995), kanadalainen jalkapallomaalivahti
* Liz Sheridan (1929–2022), yhdysvaltalainen näyttelijä
* Martin Sheridan (1881–1918), irlantilais-yhdysvaltalainen yleisurheilija ja olympiavoittaja
* Nicole Sheridan (s. 1975), yhdysvaltalainen pornonäyttelijä
* Nicollette Sheridan (s. 1963), englantilainen näyttelijä
* Philip Sheridan (1831–1888), yhdysvaltalainen kenraali
* Richard Brinsley Sheridan (1751–1816), irlantilainen näytelmäkirjailija, runoilija ja teatterinomistaja
* Rob Sheridan (s. 1979), yhdysvaltalainen ohjaaja, valokuvaaja ja suunnittelija
* Rondell Sheridan (s. 1968), yhdysvaltalainen näyttelijä
* Taylor Sheridan, yhdysvaltalainen näyttelijä, käsikirjoittaja ja ohjaaja
* Thomas Sheridan (1719–1788), irlantilainen näyttelijä ja opettaja
* Tony Sheridan (1940–2013), englantilainen rock and roll -laulaja-lauluntekijä ja kitaristi
* Tye Sheridan (s. 1996), yhdysvaltalainen näyttelijä

;muita merkityksiä:

* Sheridan, kaupunki Wyomingin osavaltiossa Yhdysvalloissa
* Sheridanin piirikunta, piirikunta Wyomingin osavaltiossa Yhdysvalloissa
* M551 Sheridan, yhdysvaltalainen panssarivaunu.
Lomaraha

**Lomaraha** tai **lomaltapaluuraha** on useimmissa työsuhteissa käytössä oleva lisäpalkkio. Lomarahan maksaminen ei perustu vuosilomalakiin vaan joko työehtosopimukseen, työpaikalla noudatettuun käytäntöön tai työsopimukseen. Työntekijällä ei siten ole ilman eri sopimusta oikeutta lomarahaan. Jos lomarahasta on kuitenkin sovittu joko suullisesti tai kirjallisesti tai sitä on aikaisemmin vakiintuneesti maksettu, työnantaja ei voi lopettaa maksamista.

Työ- ja virkaehtosopimuksissa on yleensä sovittu lomarahasta, joka maksetaan lomapäivien normaalin palkan lisäksi. 

Lomaraha on 50 % vuosilomapalkasta, eikä sitä yleensä makseta lomakorvauksesta. Lomaraha maksetaan yleensä sen palkanmaksun yhteydessä, jolloin työntekijän palkka lomaltapaluupäivältä maksetaan tai olisi maksettu, jos hän olisi palannut työhön, tai se voidaan maksaa vuosilomapalkan yhteydessä.

Lomaltapaluuraha maksetaan yleensä sillä ehdolla, että työntekijä palaa lomalta suoraan töihin (eikä esimerkiksi lakkoile tai jättäydy pois töistä), mutta tästä voidaan poiketa työnantajan suostumuksella. Monet työnantajat ottivat lomaltapaluurahan yksipuolisesti käyttöön varmistaakseen, että työntekijät tulevat loman jälkeen takaisin töihin, ja nykyään lomarahasta on tapana sopia työehtosopimuksissa yhdessä ammattiliittojen kanssa. 

Useilla työpaikoilla on mahdollista vaihtaa lomarahat vapaiksi, millä voi saada ylimääräisiä lomarahavapaapäiviä normaalin loman lisäksi.

Myös verotus tuntee termit lomaraha, lomaltapaluuraha ja lomakorvaus.  

## Katso myös
*Vuosiloma

## Lähteet

## Aiheesta muualla
* Lomaraha, YTK Työelämä, Työelämäopas
* Lomaraha , Toimihenkilöliitto ERTO, Työsuhdeopas
* Lomaraha  irtisanoutumistilanteessa
Tohmajärven Urheilijat

**Tohmajärven Urheilijat** on Tohmajärven kunnan alueella toimiva urheiluseura. Se on perustettu vuonna 1934 ja se toimii yleisseurana. Jäseniä seuralla on noin 200 ja nykyisin seuran lajivalikoimissa ovat ammunta, hiihto, salibandy ja yleisurheilu. Tunnettuja Tohmajärven Urheilijoiden riveissä urheilleita ovat mm. Olavi Svanberg, Pertti Tikka ja Seppo Räty.

## Junioritoiminta

## Palkinnot ja huomionosoitukset

### [[Liitto–Lehdistö-ottelu|Miesten Liitto-Lehdistö-valinnat]]

* Ari Hirvonen (1972)
* Reijo Paakkonen (1972)

## Lähteet

## Aiheesta muualla
*Seuran kotisivut
Laamannin- ja tuomarinvero

**Laamannin- ja tuomarinvero** oli Ruotsissa ja Suomessa aiemmin kannettu vero, jolla kansalaiset rahoittivat käräjillä toimineita laamanneja ja kihlakunnantuomareita. Näiden virkamiesten ylläpito oli rahvaan ikivanha velvollisuus. Vuonna 1741 annetun kuninkaallisen ohjesäännön mukaan veron suuruus oli 18 äyriä savulta (ruokakunnalta) ja veron alueellinen tuotto jaettiin siten, että laamanni sai yhden kolmasosan ja kihlakunnantuomari kaksi kolmasosaa. Laamannin- ja tuomarinvero lakkautettiin Suomessa 1865 useiden muiden henkilöverojen mukana. Vanhojen verojen tilalle tuli henkiraha, jota kannettiin 1865–1924.

## Katso myös
* Käräjäkapat

## Lähteet
Juha Juujärvi

**Juha Juujärvi** (s. 13. joulukuuta 1974 Oulu) on suomalainen jääkiekkovalmentaja, joka toimi vuosina 2014–2016 Mestiksessä pelaavan LeKin päävalmentajana. Hän on toiminut kommentaattorina Ylen televisioimissa Mestis-peleissä kaudella 2016–2017.

## Ura
Juujärvi aloitti uransa Kärppien B-junioreiden päävalmentajana kaudella 2001–2002. Seuraavalle kaudelle Juujärvi siirtyi Tapparan A-junioreiden päävalmentajaksi, jossa hän toimi kauteen 2005–2006 asti. Seuraavan kauden Juujärvi piti välivuoden valmentamisesta työskennellen Tapparan kehityspäällikkönä. Kaudelle 2006–2007 Juujärvi siirtyi päävalmentajaksi Mestiksen LeKiin, jossa kuitenkin oli vain kauden ajan. Kaudet 2007–2009 Juujärvi toimi Ilveksen apuvalmentajana. Kauden 2010–2011 Juujärvi toimi Ilveksen A-junioreiden päävalmentajana. Joulukuussa 2011 Juujärvi nimitettiin KooKoon päävalmentajaksi Ismo Lehkosen tilalle, jossa hän jatkoi myös kaudet 2012–2013 ja 2013–2014 jonka kruunasi se kun Juujärvi valmensi KooKoon Mestis mestaruuteen. 

Kaudella 2019–2020 Juujärvi toimi Tapparan alle 20-vuotiaiden joukkueen päävalmentajana. Marraskuussa 2021 JYP palkkasi hänet apuvalmentajaksi. Juujärvi korvasi tehtävässä Jukka Varmasen, joka siirtyy seuran sisällä muihin valmennustehtäviin.

Juujärvi on koulutukseltaan luokanopettaja, ja hän on toiminut Kempeleen kunnanvaltuutettuna Kokoomuksen valtuustoryhmässä.

Juujärvi vietti lapsuutensa Kempeleessä, jossa myös kävi peruskoulun.

## Lähteet

## Aiheesta muualla
*
Tietze

**Tietze** voi tarkoittaa:

## Henkilöitä

* Alexander Tietze, saksalainen kirurgi
* Heinrich (Franz Friedrich) Tietze (1880–1964), itävaltalainen matemaatikko 

## Muita merkityksiä

* Tietzen jatkolause
* Tietzen oireyhtymä

## Katso myös

* Marion Tietz
Irpin

**Irpin** () on kaupunkipiiri ja kaupunki Ukrainan Kiovan alueella, 21 kilometriä maan pääkaupungista Kiovasta luoteeseen. Hallinnollisesti se on heinäkuusta 2020 lähtien kuulunut Butšan piiriin. Vuoden 2011 alussa kaupungissa arvioitiin asuvan 41&nbsp;533 ja koko kaupunkipiirissä 76&nbsp;441 henkeä.

Irpinin entiseen, Kiovan esikaupunkimaiseen kaupunkipiiriin kuului Irpinin kaupungin ohella kolme kaupunkityyppistä taajamaa: Vorzel (5&nbsp;603 as.), Hostomel (, 14&nbsp;268 as.) ja Kotsjubynske (15&nbsp;038 as.). Taajamien väliin sijoittuu nykyään (7/2020-) Butšan piirin hallintokeskuksena toimiva Butšan kaupunki (27&nbsp;460 as.).

Kiovasta länsiluoteeseen Korosteniin, Sarnyyn ja Koveliin ja edelleen Puolaan vievä päärata kulkee kaupungin kautta (Irpinin asema; lisäksi useita taajamaliikenteen asemia). Maantieyhteyksistä merkittävimpiin kuuluu kaupungin kiertävä, mutta muuten edellä mainitun radan lähistöllä kulkeva valtatie M07 (osa eurooppatietä ).

Hostomelissa on muun muassa Ukrainan valtiollisen aseteollisuuskonserni Ukroboronpromin Kiovassa pääkonttoriaan pitävän lentokonetehdas Antonovin toimitiloja ja rahtiliikenteen lentoasema (Antonovin lentoasema eli Hostomelin lentoasema, UKKM).

## Lähteet

## Aiheesta muualla

* Kiovan alueen pohjoisosat kattava 1:200 000 topografiakarttalehti v.2006 (jpg)
Billy Rose’s Jumbo (albumi)

**Billy Rose’s Jumbo** on *[[Maailman ihanin tyttö]]* -elokuvan soundtrack-albumi. Albumilla laulavat elokuvan näyttelijät: Doris Day, Stephen Boyd, Jimmy Durante ja Martha Raye. 

Columbia Records julkaisi albumin 12. marraskuuta 1962.

## Kappalelista
# "The Circus is on Parade" (Richard Rodgers/Lorenz Hart)&mdash;Doris Day, Jimmy Durante & Martha Raye 
# "Over and Over Again" (Rodgers/Hart)&mdash;Doris Day 
# "Why Can’t I?" (Rodgers/Hart)&mdash;Doris Day & Martha Raye 
# "This Can’t Be Love" (Rodgers/Hart)&mdash;Doris Day 
# "The Most Beautiful Girl in the World" (Rodgers/Hart)&mdash;Stephen Boyd
# "My Romance" (Rodgers/Hart)&mdash;Doris Day
# "The Most Beautiful Girl in the World" - Reprise&mdash;Jimmy Durante 
# "Little Girl Blue" (Rodgers/Hart)&mdash;Doris Day
# "Sawdust, Spangles and Dreams" - Loppu&mdash;kaikki näyttelijät
Daré Nibombé

**Daré Nibombé** (s. 16. kesäkuuta 1980 Lomé, Togo) on togolainen jalkapalloilija, pelipaikaltaan toppari. Nibombé on toiminut Togon jalkapallomaajoukkueen kapteeni.

## Ura

Nibombé oli mukana Togon historian ensimmäisessä MM-lopputurnauksessa Saksan MM-kilpailuissa 2006 ja pelasi täyden ajan joukkueen kaikissa kolmessa ottelussa. Seurajoukkueurallaan hän on pelannut useissa eurooppalaisseuroissa, muun muassa Arminia Bielefeldissä sekä FC Timișoarassa.

## Lähteet
Vyšhorod

**Vyšhorod** () on kaupunki Ukrainan Kiovan alueella, 15 kilometriä maan pääkaupungista Kiovasta pohjoiseen. Se sijaitsee Kiovan tekojärven etelälaidalla; kaupungissa on vesivoimala ja sen ohittava Dneprin kanava. Vyšhorod on Kiovan esikaupunki ja samalla Vyšhorodin piirin hallintokeskus. Vuoden 2011 alussa kaupungissa arvioitiin asuvan 25&nbsp;694 ja koko piirissä 71&nbsp;639 henkeä.

Vyšhorod on historiallinen paikkakunta, joka mainittiin kronioissa vuoden 946 kohdalla ruhtinatar Olhan asuinpaikkana. Vuonna 1019 pyhät Boris ja Gleb haudattiin paikalliseen Pyhän Basileioksen kirkkoon. 

Kaupunkiin johtaa rahtiliikenteen käyttämä sivurata. Maantieyhteyksistä merkittävimpiin kuuluu kantatie Kiovasta kaupunkiin johtava ja siellä Dneprin yli itäpuolelle jatkava maantie P31.

## Lähteet

## Aiheesta muualla

* Kaupungin tiedotussivut   (vyshgorod.osp-ua.info)
* Kaupungissa sijaitsevan historian ja kulttuurin museon sivut  
* Koko Vyšhorodin piirin kotisivut   (vysh.gov.ua/)
* Kiovan alueen pohjoisosat kattava 1:200 000 topografiakarttalehti v.2006 (jpg)
Tuomas Kauhanen

**Tuomas Kauhanen** (s. 1985 Porvoo) on Porvoosta kotoisin oleva, sittemmin helsinkiläistynyt rap-artisti, laulaja, lauluntekijä ja juontaja.

## Historia
Kauhasen ura alkoi 2000-luvun alussa perustetussa Näkökulma-yhtyeessä, jonka toinen jäsen oli hänen veljensä Simo (taiteilijanimeltä Ola). Näkökulma julkaisi ensimmäisen albuminsa *[[Tulikaste (albumi)|Tulikasteen]]* vuonna 2003. Albumilla Tuomas käytti taiteilijanimeä **Eflekti**. Toinen yhtye, jossa Kauhanen vaikutti, oli Area 04 Fam, jonka muita jäseniä olivat Tuomaksen ja Olan lisäksi Doon ja MGI. A04:n debyyttialbumi *[[Kovalla maalla]]* julkaistiin alkuvuodesta 2006. Tällöin taiteilijanimi Eflekti lyheni Efuksi. Näkökulma julkaisi vuonna 2008 toisen albuminsa *[[Elä unelmaa tai kuole mukana]]*, jota edelsi *[[Odotusmusiikkia]]*-niminen internetin välityksellä jaettu ilmaislevy. Näkökulman oli tarkoitus julkaista *Kaikki palaa kuitenkin* -niminen albumi vuonna 2010, mutta yhtye vetäytyi tauolle ja julkaisi lopulta helmikuussa 2010 *[[Odotusmusiikkia 2]]* -nimisen ilmaislevyn, joka sisälsi albumia varten tehtyjä kappaleita.

Kauhanen julkaisi vuonna 2011 kolme soolokappaletta internetissä. Kappaleet ”Asenneongelma” ja ”Kulutusjuhlat” ovat kuunneltavissa hänen SoundCloud-sivullaan. Kappaleet ”Asenneongelma” ja ”Katulaulu” löytyvät hänen YouTube-kanavaltaan. Kauhasen ensimmäinen sooloalbumi *[[Sano vaan Tuomas]]* julkaistiin 7. kesäkuuta 2013. Albumin ensimmäinen single "1985" julkaistiin 16. huhtikuuta 2012. Kappaleesta on julkaistu myös musiikkivideo. *Sano vaan Tuomas* -albumin toinen single *[[Miksi naiset rakastuu renttuihin?]]* julkaistiin 3. elokuuta 2012. Albumin kolmas single "Enkeli" julkaistiin 12. huhtikuuta 2013. Kappale voitti Suomen Virallisen Kesähitin tittelin vuonna 2013. *Sano vaan Tuomas* nousi parhaimmillaan Suomen virallisen albumilistan sijalle 16.

## Diskografia
### Albumit
* *[[Sano vaan Tuomas]]* (2013)
* *[[Hulluja päiviä ja rakkauslauluja EP]]* (2015)
**[[Katastrofin sattuessa]]* (2019)
*Kun tulee pimeää (2021)

### Singlet

### Musiikkivideot
* "1985" (2012)
* "Miksi naiset rakastuu renttuihin?" (mukana Mikko, 2012)
* "Miksi naiset rakastuu renttuihin? (Remix)" (mukana Cheek & Elastinen, 2012)
* "Enkeli" (mukana Väinöväinö, 2013)
* "Vahva" (mukana Redrama, 2013)
* "Pummilla Tallinnaan" (mukana Mikko Björk, 2014)
* "Stalkkeri" (mukana Setä Tamu, 2014)
* "Mintis" (2014)
* "Kultasii aikoi" (mukana Puppa J, 2015)
* "Yksiö" (mukana Mikko, 2015)
* "Rakkaslaulu" (mukana Sharon, 2015)
* "Paita kattoon" (2016)
* ”OK” (Mukana Avoin Työhuone-hanke, 2019)

## Muut julkaisut
* Näkökulma – *[[Tulikaste (albumi)|Tulikaste]]* (2003)
* A04 – *[[Kovalla maalla]]* (2006)
* Näkökulma – *[[Odotusmusiikkia]]* (2008)
* Näkökulma – *[[Elä unelmaa tai kuole mukana]]* (2008)
* Näkökulma – *[[Odotusmusiikkia 2]]* (2010)

## Vierailijana

### Muita kappaleita, joilla Tuomas Kauhanen on ollut mukana
* Uniikki, Tuomas Kauhanen, Lord Est, Oku Luukkainen & Millionaire Men - Kesä kunnossa (2014)
* Kim Herold feat. Tuomas Kauhanen - Hengitä (2014)

## Lähteet

## Aiheesta muualla
* Tuomas Kauhanen Facebookissa
Luoteisväylä (lehti)

**Luoteisväylä** oli Noormarkussa Porissa ilmestynyt, tilattava paikallislehti, jonka levikkialueeseen kuuluivat Ahlainen, Noormarkku, Pomarkku ja Siikainen. Lehti ilmestyi *Luoteisväylä*-nimellä vuosina 2011–2019. Myöhemmin lehti on ilmestynyt nimellä *[[Uutisluotsi]]*.

## Historia
*Luoteisväylän* juuret olivat *[[Uutismarkku]]*- ja *[[Luoteis-Satakunta]]*-lehdissä, jotka yhdistyivät vuoden 2011 alusta lähtien uudeksi lehdeksi. Julkaisun kustanajaksi tuli Alma Median paikallislehtiyhtiö Suomen Paikallissanomat. Lehti ilmestyi kerran viikossa torstaisin, ja sen ensimmäinen päätoimittaja oli Teijo Mäki.

*Luoteisväylän* päätoimittajaksi nimitettiin 1. syyskuuta 2012 Kaisla-Kaarina Rostedt, joka oli aikaisemmin vetänyt yrittäjänä *Luoteis-Satakunta*-lehteä ja toiminut tämän jälkeen *Luoteisväylän* toimittajana. Rostedt kuoli 60-vuotiaana 13. joulukuuta 2014. Hän oli myös *[[Merikarvia-lehti|Merikarvia-lehden]]* päätoimittaja.

Syksyllä 2018 Alma Media myi *Luoteisväylän* Viestintä Vallin Oy:lle, jonka omistaja oli *Satakunnan Kansan* aiempi päätoimittaja Tapio Vallin. Tällöin lehden levikki oli noin 2&nbsp;300 kappaletta. 

Lehden omistajuus vaihtui jälleen vuonna 2019. Tällöin Tapio Vallin myi *Luoteisväylän* julkaisun silloiselle päätoimittajalle Anniina Ruokoskelle. Ruokosken aikana lehti on ilmestynyt nimellä Uutisluotsi.

## Lähteet

## Aiheesta muualla
*
As the World Bleeds

**As the World Bleeds** on Theocracyn kolmas studioalbumi, joka julkaistiin 25. marraskuuta 2011. Albumi julkaistiin myös Japanissa 25. huhtikuuta 2012.

## Kappaleet
#
#
#
#
# 
# 
# 
#
# 
#

## Arvostelut
* Angry Metal Guy: 
* Imperiumi: 8-/10
* Kaaoszine: 8/10

## Lähteet

## Aiheesta muualla
* 
*
Kaarina-lehti

**Kaarina-lehti** on Kaarinassa Varsinais-Suomessa ilmestyvä tilattava paikallislehti. Lehti ilmestyy kerran viikossa keskiviikkoisin ja leviää Kaarinan alueelle. Lehteä julkaisee Peimarin kustannus Oy ja sen levikki 5. huhtikuuta 2011 oli 39&nbsp;882 kpl. Lehden nykyinen päätoimittaja on Taina Tukia.

## Lähteet

## Aiheesta muualla
* 
*
Torre Ejecutiva Pemex

**Torre Ejecutiva Pemex** on pilvenpiirtäjä ja öljy-yhtiö Petróleos Mexicanosin pääkonttori Méxicon kaupungissa Meksikossa. Rakennuksen suunnitteli meksikolainen arkkitehti Pedro Díaz. Pilvenpiirtäjä on 214 metriä korkea. Rakennuksen rakentaminen aloitettiin vuonna 1976 ja se valmistui vuonna 1982. Rakennus oli valmistuessaan Meksikon korkein rakennus. Vuonna 2003 valmistunut Torre Mayor ohitti Torre Ejecutiva Pemexin 15 metrillä, tullen näin Meksikon korkeimmaksi rakennukseksi. 

## Lähteet
Kallikrates-suunnitelma

**Kallikrates-suunnitelma** () oli Kreikassa vuoden 2011 alusta toteutettu aluehallintouudistus. Ylemmälle aluehallintotasolle perustettiin seitsemän hajautetun hallinnon aluetta, joihin Kreikan 13 aluetta kuuluvat. Aiemmat prefektuurit lakkautettiin ja korvattiin alueyksiköillä. Hajautetun hallinnon alueet saivat osan prefektuurien vanhoista tehtävistä. Uudistus on saanut nimensä antiikin kreikkalaisen arkkitehti Kallikrateen mukaan.

Kreikan talouskriisin seurauksena maan hallitus myös yhdisti lukuisia kuntia valtiontalouden tasapainottamiseksi. Kuntien määrä vähennettiin 1&nbsp;034:stä kunnasta 325:een. Myös alue- ja kunnallisvaalien väliä kasvatettiin neljästä vuodesta viiteen vuoteen, jolloin ne voitiin järjestää samaan aikaan europarlamenttivaalien kanssa.

Kallikrates-suunnitelman tekemiin uudistuksiin tehtiin muutoksia vuonna 2019 Kleisthenes I -suunnitelmassa.

## Katso myös

* Kreikan hallinnolliset alueet

## Lähteet
Nakajima J1N Gekko

**Nakajima J1N Gekko** (, liittoutuneiden raportointinimi *Irving*) oli keisarillisen Japanin laivaston ilmavoimien kaksimoottorinen raskas torjuntahävittäjä toisessa maailmansodassa. Konetyypin tärkein tehtävä oli torjua liittoutuneiden öisin raskailla pommikoneilla tekemiä yöpommituksia. B-24 Liberatoria vastaan konetyyppi saavutti menestystä kaksimoottorisen Kawasaki Ki-45:n tavoin, mutta Boeing B-29 Superfortress lensi yleensä liian korkealla sekä nopeasti (lentokorkeus tuolloin yli 9&nbsp;100&nbsp;m). Gekkon lakikorkeus oli 9&nbsp;320&nbsp;metriä, tiedusteluversion 10&nbsp;300. Konetyypin ensimmäiset tuotantoversiot J1N1-C ja J1N1-F oli tarkoitettu toimimaan tiedustelukoneina. Moottoreina oli kaksi 14-sylinteristä Nakajima Sakae 21 -tähtimoottoria.

## Tekniset tiedot

## Lähteet
*Mondey, David: *Axis Aircraft of World War II, The warplanes of Germany, Italy and Japan during World War II*, 2002 (ensipainos 1984, Lontoo, Englanti)  

### Viitteet

## Aiheesta muualla

*http://www.combinedfleet.com/ijna/j1n.htm 
*http://www.aviastar.org/air/japan/nakajima_j1n.php 
*http://www.avionslegendaires.net/avion-militaire/nakajima-j1n-gekko-irving/ 
*http://www.warbirdsresourcegroup.org/IJARG/nakajimaj1n.html 
*http://www.century-of-flight.net/Aviation%20history/photo_albums/timeline/ww2/Nakajima%20J1N%20Irving.htm
Carmen Serano

**Carmen Maria Robles** (s. 18. elokuuta 1973 Chula Vista, Kalifornia, Yhdysvallat) on yhdysvaltalainen näyttelijä. Hän on esiintynyt muun muassa elokuvissa *[[Urban Justice]]*, *[[Deadly Impact]]* ja *[[The Reunion]]*. Hän on esiintynyt myös apulaisrehtorin roolissa televisiosarjassa *[[Breaking Bad]]*.

## Lähteet
Matti Klinga

**Matti Klinga** (s. 10. joulukuuta 1994 Tukholma, Ruotsi) on suomalainen jalkapalloilija, joka edustaa Lahden Reipasta. Hän on pelipaikaltaan keskikenttäpelaaja.

Klinga on Lahden Reippaan kasvatti. Hän on pelannut juniorina myös HIFK:ssa ja PK-35:ssä. Jälkimmäisessä hänen joukkuetovereihinsa kuuluivat Joel Pohjanpalo ja Youness Rahimi. Klinga teki debyyttinsä miesten tasolla Ykkösen ottelussa FC PoPaa vastaan 30. toukokuuta 2011. Klinga  pelasi FC Lahden paidassa kolme kautta, jonka jälkeen hän siirtyi HJK:n riveihin kaudella 2015. Maaliskuussa 2016 Klinga solmi vuoden sopimuksen SJK:n kanssa.

Klinga on edustanut Suomen nuorisomaajoukkueita.

## Lähteet
Sergio Campana

**Sergio Campana** (s. 5. kesäkuuta 1986 Reggio Emilia) on italialainen moottoriurheilija.

## Ura
Campana kilpaili Karting-sarjoissa vuodet 2003-2007. Vuonna 2007 hän aloitti kilpa-uransa Italian Formula Renault -sarjassa sijoittuen sarjan 31:nneksi. Campana jatkoi vuonna 2008 sijoittuen sarjan viidenneksi ajaen samana vuonna myös Eurocup Formula Renault -sarjassa. Vuonna 2009 Campana siirtyi Italian Formula 3 -sarjaan sijoittuen sarjan neljänneksi. Vuonna 2010 hän jatkoi sarjassa sijoittuen viidenneksi. Campana jatkoi vielä vuonna 2011 jolloin hän onnistui voittamaan sarjan mestaruuden. Vuonna 2012 Campana kilpaili Auto GP World Series -sarjassa voittaen yhden kilpailun Marrakechissä ja sijoittuen sarjan kuudenneksi. Vuonna 2013 Campana jatkoi samassa sarjassa voittaen kolme kilpailua ja ollen seitsemän kertaa palkintokorokkeella sijoittuen loppupisteissä sarjan kolmanneksi. Samana vuonna hän ajoi kaksi kilpailua GP2-sarjassa saavuttamatta pisteitä. Vuonna 2014 Campana piti ajaa täysi kausi Auto GP -sarjassa, mutta ajoi budjettiongelmien takia vain kaksi kilpailua. Samana vuonna Campana ajoi jälleen GP2-sarjassa muutaman kilpailun saavuttamatta pisteitä.

## GP2-tulokset

## Lähteet

## Aiheesta muualla
*Sergio Campanan kotisivut, viitattu 25.7.2017.
Köyhäinhoitolaki

**Köyhäinhoitolaki** on nyttemmin kumottu laki, jossa köyhäinhoito Suomessa määriteltiin uudelleen. Köyhäinhoitolaki säädettiin vuonna 1922, ja se tuli voimaan 1923. Ennen lain säätämistä näitä asioita oli määritellyt muun muassa vaivaishoitolaki. Köyhäinhoitolain mukaan muun muassa kuntiin tuli perustaa köyhäinhoitolautakunta.

Köyhäinhoitolain 5 §:n mukaan myös työnantajalla oli velvollisuuksia vanhenevasta työntekijästä huolehtimisen suhteen:

"Jos työntekijä on ollut saman työantajan työssä taikka palvellut samassa liikkeessä tai yrityksessä vähintään kaksikymmentä vuotta ja sinä aikana tullut kivulloiseksi tahi muuten työhön kykenemättömäksi, ettei hän enää voi itseään elättämään, olkoon oikeutettu voimainsa mukaisesti työtä vastaan saamaan kuolinpäiväänsä asti elatuksensa työnantajan tahi, jos niin kohtuullisesti harkitaan, hänen perillisiltään tahi liikkeen tai yrityksen omistajalta." (Suora lainaus köyhäinhoitolaista)

Lain 36–38 §:ien perusteella köyhäinhoito kohdistettiin muun muassa (mieli)sairaisiin, avuntarpeessa oleviin henkilöihin, sokeisiin, kuuromykkiin, raajarikkoisiin, kaatuvatautisiin ja tylsämielisiin.

## Aiheesta muualla
* Finlex Säädösmuutosten hakemisto: 145/1922
* Leena Paasivaara: Tavoitteet ja tosiasiallinen toiminta : suomalaisen vanhusten hoitotyön muotoutuminen monitasotarkastelussa 1930-luvulta 2000-luvulle Väitöskirja. Oulun yliopisto
* Heikki Myyryläinen: Vaivaishoidosta köyhäinhoitoon Internetix-materiaali Opit-ympäristöön 1999 (Archive.org)
Euphoria (Loreenin kappale)

**Euphoria** on ruotsalaisen Loreenin esittämä kappale, jolla hän voitti vuoden 2012 Eurovision laulukilpailun. Laulun ovat tehneet Thomas G:son ja Peter Boström.

Loreen pääsi Eurovision laulukilpailuihin voitettuaan ''Melodifestivalenin'', Ruotsin maakohtaisen karsinnan, 10. maaliskuuta 2012. 

”Euphoria”-kappaletta soitettiin 18. helmikuuta *[[Gossip Girl]]* -televisiosarjan espanjalaisessa mainoksessa, mikä on ristiriidassa *Melodifestivalenin* säännön kanssa, jonka mukaan kilpailuun osallistuvaa kappaletta ei saa esittää ennen viimeisen semifinaalin päättymistä. Loreenin levy-yhtiö ei ollut tietoinen tapahtuneesta eikä kappaletta soitettu Ruotsissa ennen sääntöjen mukaista päivää, joten Loreen sai jatkaa mukana kilpailussa.

Loreen esitti kappaleen myös *[[The Voice of Finland]]* -kilpailun finaalissa perjantaina 20. huhtikuuta 2012.

Loreen voitti Eurovision laulukilpailun 26. toukokuuta 2012 järjestetyssä finaalissa 372 pisteellä, joka oli siihenastisen viisuhistorian toiseksi suurin pistemäärä.

*[[Helsingin Sanomat|Helsingin Sanomien]]* musiikkitoimittaja Ilkka Mattilan mukaan "Euphoria" on ”taitavasti rakennettu popkappale: ulkoisilta tunnusmerkeiltään tuttu pumppaava euroteknohitti, mutta samalla kaikista kompromisseista karsittu”. Mattilan mukaan kappale koostuu tutuista ”synkopoiduista kolmisointuriffeistä, joita trance-pohjaisessa tanssipopissa on käytetty 20 vuoden ajan. Kaavasta poikkeava ja mieleen jäävä yksityiskohta on kertosäkeen nouseva melodiakulku, jota basso seuraa kahden iskun ajan.”

”Euphoria” oli vuoden 2012 soitetuin kappale Suomen kaupallisissa radioissa.

## Lähteet
Carita Jussila

**Carita Ann-Marie Jussila** (20. elokuuta 1947 Helsinki – 18. maaliskuuta 2011 Hyvinkää) oli suomalainen jousiammunnan kolminkertainen maailman- ja Euroopan-mestari.

Jussila voitti maastojousiammunnan merkkiluokassa maailmanmestaruuden ja Euroopan-mestaruuden vuosina 1980, 1982, ja 1986. Moskovan 1980 olympialaisissa hän sijoittui tauluammunnassa 14:nneksi.

## Lähteet
* 
*
Hyvä veli -verkosto

__NOTOC__
**Hyvä veli -verkosto** on termi, jolla viitataan korruptionomaiseen toimintaan, jossa korkeissa asemissa olevat käyttävät vaikutusvaltaansa vääristelyyn tai kiertääkseen  virallisen päätöksenteon taatakseen muiden jäsenten edun. 

Professori Pekka Viljasen mukaan hyvä veli -verkostolla on Suomessa vuosikymmenien pituiset perinteet. Hän mainitsee sen muun muassa näkyvän kaavoitusratkaisuissa ja esimerkiksi kun kunnalle ostetaan kovalla hinnalla puoluetovereilta kiinteistöjä, jotta tämä selviäisi talousvaikeuksista. 

## Katso myös
* Korruptio Suomessa

## Lähteet
* 
* 
* 

### Viitteet

## Aiheesta muualla
* Uusi Suomi - Tällainen korruptio on Suomessa ongelma
*Salminen, Ari &  Mäntysalo, Venla: Epäeettisestä tuomittavaan: Korruptio ja hyvä veli -verkostot Suomessa. Vaasan yliopisto
*"Hyvä veli" on suomalaisten mukaan yleisin korruption muoto – kuntapäättäjät eri mieltä Yle, 2016
Harris Wofford

**Harris Llewellyn Wofford Jr.** (9. huhtikuuta 1926 New York, New York – 21. tammikuuta 2019 Washington) oli yhdysvaltalainen demokraattinen poliitikko ja asianajaja. Hän oli Yhdysvaltain senaatin jäsen 1991–1995.

Oltuaan kolme vuotta senaatissa Wofford hävisi vuonna 1994 36-vuotiaalle republikaanille Rick Santorumille.

## Lähteet
* 

### Viitteet
Gustav Rothberg

**Gustav Robert Rothberg** () oli jääkäriluutnantti ja nimismies. Hän oli ensimmäisen maailmansodan aikana Saksassa sotilaskoulutusta saanut jääkäri. Myöhemmin hän toimi Suomen sisällissodassa Valkoisen armeijan suojeluskuntajoukoissa Ahvenanmaalla ja Varsinais-Suomessa. Varsinaisen elämäntyönsä hän teki poliisivoimissa.

## Perhe ja opinnot
Rothbergin vanhemmat olivat kauppias Johan Oskar Rothberg ja Mimmi Enberg. Hänet vihittiin avioliittoon vuonna 1924 Saima Linnea Åkerfeltin kanssa. Hän kirjoitti ylioppilaaksi Maarianhaminan yhteiskoulun jatkoluokilta vuonna 1907 ja liittyi Turkulaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla ja toimi vuonna 1914 matematiikan virkaa tekevänä opettajana Hämeenlinnan ruotsalaisessa yhteiskoulussa.

## Jääkärikausi
Rothberg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta 1915. Hänet sijoitettiin joukon 2. komppaniaan. Hän palasi takaisin Suomeen toukokuun puolivälissä vuonna 1915 ja työskenteli sen jälkeen Maarianhaminan poliisilaitoksessa kansliatehtävissä ja sijaisopettajana Maarianhaminan yhteiskoulun jatkoluokilla.

## Suomen sisällissota
Rothberg osallistui ennen sisällissotaa Maarianhaminassa vuosina 1915–1918 salaiseen aktivistitoimintaan ja sen jatkona liittyi 25. maaliskuuta 1918 Maarianhaminan suojeluskuntaan ja osallistui sen mukana Ahvenanmaan puhdistukseen. Rothberg saapui suojeluskuntajoukkojen mukana Turkuun, jossa joukko liitettiin 20. huhtikuuta 1918 Varsinais-Suomen rykmenttiin, josta myöhemmin muodostettiin Turun vartiopataljoona, jossa hän toimi II pataljoonan adjutanttina.

## Sisällissodan jälkeinen aika
Sisällissodan jälkeen Rothberg toimi Turun vartiopataljoonassa komppanianpäällikkönä 7. komppaniassa 11. kesäkuuta 1918 alkaen. Hänet siirrettiin 23. lokakuuta 1918 alkaen Porin jalkaväkirykmentti 2:een, jossa hän toimi nuorempana upseerina 7. komppaniassa ja hoiti satunnaisesti myös komppanianpäällikön tehtäviä. Rothberg erosi armeijasta 26. marraskuuta 1918 ja liittyi Suojeluskuntajärjestöön, jossa hänet sijoitettiin päälliköksi Pernajan suojeluskuntaan. Hän toimi myös heinä-elokuussa vuonna 1919 Uudenmaan suojeluskuntain taistelukoulun adjutanttina. Suojeluskunnasta hänet määrättiin 27. kesäkuuta 1922 alkaen Sundin virkaa tekeväksi nimismieheksi ja 20. lokakuuta 1922 alkaen samaiseen tehtävään Kumlingeen. Kumlingessa hänet vakinaistettiin 14. helmikuuta 1924. Föglön nimismieheksi hän siirtyi 1. tammikuuta 1925, missä tehtävässä hän oli kuolemaansa saakka.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Pikku Piskit

**Pikku Piskit** on Tonkan 1980-luvulla valmistama lelusarja, jonka pohjalta on tehty elokuva ja TV-sarja. 

## TV-sarja

TV-sarjan nimi on *[[Pound Puppies]]*. Sitä tehtiin 26 jaksoa, jotka esitettiin Suomessa.

Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksistä vastasivat Golden Voice Oy ja Tuotantotalo Werne Oy.

## Suomenkieliset ääninäyttelijät
### Vuoden 1989 dubbaus
Äänet: Golden Voice Oy
*Pertti Nieminen
*Ulla Ollikainen
*Erkki Murto
*Päivi Sorsa

### Vuoden 1995 dubbaus
Näyttelijät:
*Meri Holopainen
*Maija-Liisa Peuhu
*Olli Parviainen
*Antti Pääkkönen
*Jukka Rasila

*Suomenkielinen toteutus: Tuotantotalo Werne Oy
*Äänityöt: Tiina Raekallio, Magnus Axberg, Markus Degerman, Jari Ikonen
*Käännös, sovitus ja ohjaus: Annamari Metsävainio, Ari Parviainen

## Suomessa ilmestyneet julkaisut
### VHS-julkaisut
*Pikku Piskit 1 (suomenkielinen puhe, dubbauksesta vastasi Golden Voice Oy)
*Pikku Piskit 2 (suomenkielinen puhe, dubbauksesta vastasi Golden Voice Oy)
*Pound Puppies - Avuliaat tarhaturrit (suomenkielinen toteutus, dubbauksesta vastasi Tuotantotalo Werne Oy)
*Pound Puppies - Tarhaturrit Talviseikkailussa (suomenkielinen toteutus, dubbauksesta vastasi Tuotantotalo Werne Oy)

## Aiheesta muualla
*
The House Bunny

**The House Bunny** (televisioesityksessä käytetty nimeä **Puputalo**) on vuonna 2008 ensi-iltansa saanut romanttinen komediaelokuva, jonka on ohjannut Fred Wolf ja jonka ovat käsikirjoittaneet Kirsten Smith ja Karen McCullah Lutz. Elokuvan pääosaa näyttelee Anna Faris. Hän esittää Playboy-kartanosta häädön saanutta entistä Playboy-pupua, joka löytää uuden kodin epäsuositun sisarkunnan talosta.

## Näyttelijät

## Tuotanto

Elokuvan työnimi oli *I Know What Boys Like*. Elokuva kuvattiin kesällä 2007.

## Vastaanotto
### Kriitikoiden vastaanotto
Useimmat kriitikot ylistivät Anna Farisin esiintymistä, itse elokuva on kuitenkin saanut vaihtelevia arvioita. Internetsivusto *[[Rotten Tomatoes]]* kertoo, että 41&nbsp;% kriitikoista on antanut elokuvalle positiivisen arvosanan 5,1/10 keskiarvolla. Keräys perustuu 123 arviointiin.

### Lipputulot
*The House Bunny* julkaistiin Yhdysvalloissa 22. elokuuta 2008. Se oli avausviikonloppunsa toiseksi katsotuin, jolloin se keräsi 14,5 miljoonan dollarin lipputulot: Ben Stillerin toimintakomedia *[[Tropic Thunder]]* keräsi hieman enemmän, 16,3 miljoonaa dollaria. Elokuva on tuottanut 70 miljoonaa dollaria maailmanlaajuisesti.

## Lähteet
Hukwe Zawose

**Hukwe Ubi Zawose** (1940 – 30. joulukuuta 2003) oli Gogo-heimoon kuuluva tansanialainen muusikko. Hän soitti useita traditionaalisia itä-afrikkalaisia instrumentteja, kuten mbiraa ja oli tunnettu erityisestä lauluäänestään, joka kattoi viisi oktaavia.

Zawose nousi tansanialaisten sekä kansainvälisen yhteisön tietoisuuteen presidentti Julius Nyereren kutstuttua hänet asumaan ja työskentelmään Dar es Salaamissa. Hän sai myös paljon tunnustusta työstään Peter Gabrielin kanssa. Hukwe Zawose toimi musiikinopettajana Bagamoyo College of Art oppilaitoksessa. Viimeisen levynsä ennen kuolemaa hän teki yhteistyössä tuottaja/kitaristi Michael Brookin kanssa. Zawose kuoli kotonaan 30. joulukuuta 2003.

## Lapsuus
Hukwe Zawose kasvoi lapsuutensa maaseudulla Dodomassa. Karjanhoidon lomassa hän opetteli laulamaan ja soittamaan Gogo-heimon kansanmusiikkia. Opittuaan soittamaan ja laulamaan hän alkoi kiertää esiintymässä ympäröivissä kylissä.

## Ura
Hukwe Zawose sai huomattavasti julkisuutta, kun Tansanian ensimmäinen presidentti Julius Nyerere kutsui hänet Dar es Salaamiin työskentelemään ja asumaan. Zawose keikkaili aktiivisesti ulkomailla 1980-luvulla yhdessä yhtyeensä Master Musicians of Tanzanian kanssa. Vieraillessaan Britanniassa yhtye nauhoitti vuonna 1985 julkaistun Tanzania Yetu-levyn sekä vuonna 1987 julkaistun Mateso-levyn. 

Palattuaan Britanniasta Hukwe Zawose asettui Bagamoyoon opettamaan Bagamoyo College of Art oppilaitoksessa. Vuonna 1996 julkaistiin Hukwe Zawosen ja hänen Chibite yhtyeensä levy Chibite. Chibite nauhoitettiin Britanniassa. Levyllä soittaa myös Hukwe Zawosen veljenpoika Charles Zawose, joka on myös tunnettu mbiran soittaja. Hukwe Zawose soitti Chibite levyllä myös huilua ja viulua.

Vuonna 2002 Hukwe Zawose osallistui toisena esiintyjänä Peter Gabrielin Growning Up-kiertueeseen sekä nauhoitti yhteistyössä tuottaja/kitaristi Michael Brookin kanssa traditionaalista itä-afrikkalaista musiikkia sekä elektronista musiikkia yhdistelevän levyn Assembly. Zawose vieraili myös Peter Gabrielin kappaleessa Animal Nation.

Zawoselle myönnettiin Sibelius-akatemian kunniatohtorin arvo vuonna 1997.

## Kuolema
Hukwe Zawose kuoli kotonaan Bagamoyossa 30. joulukuuta 2003.

## Diskografia
### Albumit
* *Tanzania Yetu* (1985)
* *Mateso: Master Musicians of Tanzania* (1987)
* *Tanzania: The Art of Hukwe Ubi Zawose* (1994
* *Chibite* (1996)
* *Mkuki Wa Rocho (A Spear To The Soul)* (2000)
* *Assembly* (2002)

## Lähteet

## Aiheesta muualla
* 
* Real World Recodsin kotisivuilla
* Afropop.org sivustolla 
* Bagamoyo Friendship Society sivustolla
* Africanmusic.org sivustolla
Eric Christian Olsen

**Eric Christian Olsen** (s. 31. toukokuuta 1977) on yhdysvaltalainen näyttelijä. Hän näyttelee muun muassa etsivä Marty Deeksiä CBS:n televisiosarjassa **. Hän on ollut naimisissa vuodesta 2012 ja hänellä on kaksi lasta.

## Yksityiselämä
Olsen on naimisissa näyttelijä Sarah Wrightin kanssa. Pari avioitui vuonna 2012, ja he asuvat kahden lapsensa kanssa Los Angelesissa.

## Lähteet

## Aiheesta muualla
*
Matti Lukkari

**Matti Kustaa Lukkari** (3. lokakuuta 1936 – 21. maaliskuuta 2012) oli suomalainen yleisesikuntaeversti, Sotilasaikakauslehden päätoimittaja ja sotahistorioitsija. Hän toimi Kadettikoulun viimeisenä johtajana vuosina 1988–1993 juuri ennen Maanpuolustuskorkeakoulun (MpKK) perustamista. Kadettikoulun jälkeen hän toimi Viron uudelleen perustetun Kaitseväen pääesikunnan neuvonantajana.

Lukkari oli lähtöisin upseeriperheestä. Hänen isänsä oli asekätkijä ja Mannerheim-ristin ritari nro 67, pioneerimajuri Reino Lukkari. Hänen veljensä yleisesikuntaupseeri, everstiluutnantti Jussi Reino Lukkari (s. 1943) on myös pioneeriupseeri.

Lukkari toimi myös Sotilasaikakauslehden päätoimittajana ja Upseeriliiton puheenjohtajana, josta asemasta hän siirtyi Kadettikoulun johtajaksi. Uransa aikana hän toimi erityisesti pioneerialan opettajana Kadettikoulun lisäksi Reserviupseerikoulussa ja Sotakorkeakoulussa, jossa hän oli sotateknisen opintosuunnan johtajana. Opettamisen ohella hän ehti toimia myös johtotehtävissä, muun muassa Keski-Suomen Pioneeripataljoonan komentajana Keuruulla.

Laajempaan tietoisuuteen Lukkari nousi sotahistorioitsijana ja kirjailijana. Hänen esikois- ja pääteoksensa oli *Asekätkentä*, joka käsitteli historiantapahtumia, joissa hänen isänsäkin oli mukana. Teos ilmestyi aikana, jolloin vaikuttivat vielä suomettumisen jälkimainingit. Toinen pääteos oli kenraali Lauri Sutelan elämäkerta. Lukkarin viides ja viimeinen teos oli *Syyttömänä Siperiassa. Kalevi Leppälän tarina*, joka kertoo 1930-luvun Neuvostoliitossa eläneen suomalaisen kommunistiperheen pojasta. Teos käsittelee myös Suomen sodissa taistellutta heimopataljoonaa, johon Leppälä päätyi jäätyään suomalaisten vangiksi talvisodassa, sekä heimopataljoonalaisten karkottamisesta Siperiaan.

## Kausi Virossa
Lukkari erosi Kadettikoulun johtajan paikalta ja lopulta koko puolustusvoimista keväällä 1993, koska olisi halunnut säilyttää itsenäisen Kadettikoulun. Puolustusvoimista erottuaan hän toimi vuosina 1993–1994 Viron puolustusvoimain pääesikunnassa vapaaehtoisena avustajana ja johti "Lukkarin Pojat" -ryhmää, joka organisoi itsenäisyytensä palauttaneen Viron armeijaa. Suomeen palattuaan hän jatkoi kenraaliluutnantti Pentti Lehtimäen johtamaan Viro-projektiin, jota Suomen valtio ja puolustusvoimat tukivat.

Viron-aikanaan Lukkari tutustui Jalkaväkirykmentti 200:n veteraanien olosuhteisiin, ja tuolloin perustettiin heitä auttamaan Suomen-poikien tukiyhdistys.

## Teokset
**Asekätkentä*, Otava 1984
**Viron itsenäistyminen: kerran me voitamme kuitenkin*, Otava 1996.
**Veteraanien perintö – itsenäinen isänmaa* (toim. Matti Lukkari), Suomi 80 vuotta - toimikunta 1997.
**Vastuunkantaja: Aito Keravuoren sotilaanelämä*, Otava 2000.
**Lauri Sutela: puolustusvoimain komentaja*, Otava 2003.
**Syyttömänä Siperiassa. Kalevi Leppälän tarina*, Otava 2008.

## Lähteet
Hopeahärkki

**Hopeahärkki** (*Cerastium tomentosum*) on kohokkikasveihin kuuluva valkokukkainen kasvi, joka muodostaa tiheitä mattomaisia kasvustoja. Sen varressa ja lehdissä on tiheästi valkoista karvaa. Hopeahärkki on kotoisin Etelä-Euroopasta ja Länsi-Aasiasta, mutta se on levinnyt laajemmalle alueelle. Laji on suosittu koristekasvi ja villiintyy helposti.

## Ulkonäkö ja koko

Monivuotinen hopeahärkki kasvaa 10–30 cm korkeaksi ja muodostaa tiheäitä, mattomaisia kasvustoja. Varret ja lehdet ovat tiheään valkokarvaisia, mihin myös lajin suomenkielinen nimi viittaa. Kukintohaaroissa on pelkästään hapsikarvoja. Lehdet ovat muodoltaan tasasoukkia tai kapeansuikeita. Kukinto on kaksihaarainen viuhko. Sekä verhiö että teriö ovat viisilehtisiä. Verhiö on kooltaan 5–7 mm pitkä, teriö on noin kolme kertaa verhiön pituinen. Valkoiset terälehdet ovat matalaan kaksihalkoisia. Emin vartaloita on viisi kappaletta. Kukkavarsien tyvellä on myös kukattomia tyvivesoja. Suomessa hopeahärkki kukkii kesä-heinäkuussa. Hedelmä on pitkähkö, 10-liuskaisesti aukeava monisiemeninen kota.

Hopeahärkki ja lähilaji ketohärkki (*C. arvense*) risteytyvät helposti.

## Levinneisyys
Hopeahärkki on kotoisin Etelä-Euroopasta ja Länsi-Aasiasta. Laji esiintyy luonnonvaraisena alkuperäislajina muun muassa Italiassa ja Krimin niemimaalla. Koristekasvina se on kuitenkin levinnyt paljon alkuperäistä esiintymisaluetta laajemmalle. Suomessa hopeahärkkiä voi tavata luonnonvaraisena lähinnä eri puolilla Etelä-Suomea. Varsinkin Ahvenanmaalla laji on lähes vakiintunut luontoon. Pohjoisimmat havainnot ovat Oulun seudulta ja Etelä-Lapista.

## Elinympäristö
Alkuperäisellä esiintymisalueella hopeahärkki on vuoristoseutujen laji. Viljelykarkulaisena sitä tavataan tienvarsilla, maankaatopaikoilla, pihoissa ja joutomailla.

## Käyttö
Hopeahärkki on yleinen puistojen ja kivikkopuutarhojen koristekasvi. Laji villiintyy luontoon varsin helposti. Viljelylajikkeiden katsotaan useimmiten olevan hopeahärkin ja sitä paljon muistuttavien lähisukulaislajien, kuten nukkahärkin (*C. biebersteinii*), risteymiä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
*Kasviatlas 2020: Hopeahärkin levinneisyys Suomessa.
*Pohjolan kasvien pauloissa: ''Cerastium tomentosum'' - hopeahärkki
*Pinkka, Lajintuntemuksen oppimisympäristö: Hopeahärkki (''Cerastium tomentosum'')
Luettelo väreistä

**Luettelo [[Väri|väreistä]]** suomenkielisine nimineen. Joistakin värisävyistä on erilaisia käsityksiä, eivätkä etenkään painovärit näy oikein näyttölaitteella.

Laajempi, englanninkielisiin nimiin perustuva luettelo:
Cannabis Cup

**Cannabis Cup** on *[[High Times]]in* järjestämä vuosittainen kannabiksen ympärille keskittyvä festivaali. Sen perusti Steven Hager vuonna 1987, ja se pidetään joka marraskuu Amsterdamissa. Tapahtumassa on ollut kilpailuja lukuisissa sarjoissa sekä lisäksi elävää musiikkia, komediaa ja kannabikseen liittyvien tuotteiden näyttely. Cupin aikana otetaan myös uusia jäseniä Counterculture Hall of Fameen.

## Aiheesta muualla
* Viralliset sivut
William Edwin Franklin

**William Edwin Franklin** (s. 3. toukokuuta 1930) on yhdysvaltalainen roomalaiskatolinen piispa. Hänet vihittiin papiksi Dubuquen arkkihiippakuntaan 4. helmikuuta 1956 ja nimitettiin sen vihkipiispaksi sekä Suristan titulaaripiispaksi 29. tammikuuta 1987. Piispaksi vihkiminen seurasi 1. huhtikuuta. Pääkonsekraattorina toimi Daniel William Kucera, jota avustivat James Joseph Byrne ja Francis John Dunn.

Franklin sai 12. marraskuuta 1993 nimityksen Davenportin piispaksi, jonka virkaan hänet asetettiin 20. tammikuuta 1994. Hän jäi eläkkeelle 12. lokakuuta 2006.

## Lähteet